ΓΡΑΠΤΗ ΕΡΩΤΗΣΗ P-3500/02

υποβολή: Roberta Angelilli (UEN) προς την Επιτροπή

(2 Δεκεμβρίου 2002)

Θέμα: Ασφάλεια στα σχολεία της Ρώμης

Το Σεπτέμβριο του 2002, το τμήμα σχολείου του Εθνικού Συνδικάτου Εργαζομένων UIL (Ιταλική Ένωση Εργασίας) διένειμε τα αποτελέσματα της τέταρτης ετήσιας έκθεσης για τα σχολικά κτήρια, που συνελέγησαν χάρη σε έναν έλεγχο που ξεκίνησε το 2001 το Υπουργείο Παιδείας επί του 90 % περίπου των ιταλικών σχολείων.

Από την έκθεση προέκυψαν στοιχεία εξαιρετικά ανησυχητικά ως προς την κατάσταση της ασφάλειας των κτηρίων, ιδιαίτερα στην περιφέρεια Λάτσιο και συγκεκριμένα στο Δήμο Ρώμης όπου 399 σχολείαποχρεωτικής εκπαίδευσης επί συνόλου 558 και 155 ανωτέρας εκπαίδευσης επί συνόλου 245 δεν έλαβαν πιστοποιητικό στατικής επάρκειας, το 80 % δεν διαθέτει πιστοποιητικό αντιπυρικής προστασίας και το 75 % δεν διαθέτει πιστοποιητικό επάρκειας απόγιεινής-υγειονομικής πλευράς.

Οι αυτοψίες επεσήμαναν κτήρια στα όρια της κατάρρευσης, με επικίνδυνα γείσα, ηλεκτρικές εγκαταστάσεις εκτός προδιαγραφών, αίθουσες κρύες και βρώμικες, κουφώματα σε χείριστη κατάσταση, ακόμη δε και παρουσία αμιάντου, αντίθετα από όσα προβλέπουν οι πολυάριθμες οδηγίες για την ασφάλεια στους τόπους εργασίας (83/477/ΕΟΚ(1) σχετικά με την έκθεση σε αμίαντο στους χώρους εργασίας, 89/391/ΕΟΚ(2) για τη βελτίωση της ασφάλειας και τηςγείας των εργαζομένων κατά τη διάρκεια της εργασίας, 92/58/ΕΟΚ(3) για τις ελάχιστες προδιαγραφές ως προς τη σήμανση ασφαλείας και/ήγείας στο χώρο εργασίας και λοιπά).

Επίσης η Codacons, η ιταλική ένωση για την προστασία του καταναλωτή, θεώρηση σκόπιμο να ενημερώσει την Εισαγγελία της Ιταλικής Δημοκρατίας για να καταγγείλει την τραγική κατάσταση στην οποία βρίσκονται τα σχολεία της Ρώμης.

Λαμβάνονταςπόψη ότι το Συμβούλιο προσδιόρισε πρόσφατα την κοινή θέση αριθ. 53/2002(4) ενόψει της τροποποίησης της οδηγίας 83/477/ΕΟΚ σχετικά με τους κινδύνους που συνδέονται με την έκθεση σε αμίαντο κατά τη διάρκεια της εργασίας καιπό το πρίσμα μεταξύ άλλων, των προσανατολισμών της ΟΚΕ της 11ης Ιουλίου 2001(5) και του κοινοβουλευτικού ψηφίσματος της 20ής Σεπτεμβρίου 2001, όπου εζητείτο αντιστοίχως μια κοινοτική στρατηγική και εκπόνηση οδηγίας πλαισίου, καθώς και μια Πράσινη Βίβλος για την ασφάλεια στους χώρους εργασίας,

- εάν ο Δήμος Ρώμηςπέβαλε μελέτες προσαρμογής στους ισχύοντες κανονισμούς·

- εάνφίστανται μελέτες ή έγγραφα για την προσαρμογή στην κοινοτική οδηγία σε πλαίσιο ΕΕ στον τομέα αυτό·

- εάν μεταξύ των αποτελεσμάτων της διαβούλευσης των κοινωνικών εταίρων που διεξήχθη επ' ευκαιρία της έγκρισης της προαναφερθείσας κοινής θέσηςπάρχει κάποιο ενδιαφέρον της Επιτροπής ιδιαίτερα σε σχολικό πλαίσιο.

(1) ΕΕ L 263 της 24.9.1983, σελ. 25.

(2) ΕΕ L 183 της 29.6.1989, σελ. 1.

(3) ΕΕ L 245 της 26.8.1992, σελ. 23.

(4) ΕΕ C 269 E της 5.11.2002, σελ. 1.

(5) ΕΕ C 260 της 17.9.2001, σελ. 97.

Απάντηση της κυρίας Διαμαντοπούλου Εξ ονόματος της Επιτροπής

(14 Ιανουαρίου 2003)

Οι ιταλικές αρχές κοινοποίησαν στην Επιτροπή τα μέτρα μεταφοράς των οδηγιών 83/477/ΕΟΚ του Συμβουλίου της 19ης Σεπτεμβρίου 1983 για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας(1), 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία(2) και 92/58/ΕΟΚ του Συμβουλίου της 24ης Ιουνίου

1992, σχετικά με τις ελάχιστες προδιαγραφές για τη σήμανση ασφάλειας ή/καιγείας στην εργασία (ενάτη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ)(3) και 89/654/ΕΟΚ του Συμβουλίου, της 30ης Νοεμβρίου 1989, σχετικά με τις ελάχιστες προδιαγραφές ασφάλειας καιγείας στους χώρους εργασίας (Πρώτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(4). Ο έλεγχος της εφαρμογής των οδηγιών ανήκει στην αρμοδιότητα των εθνικών αρχών.

Συνεπώς, η απάντηση στην ερώτηση σχετικά με το εάν ο δήμος Ρώμηςπέβαλε σχέδια για την προσαρμογή των κτιρίων στους ισχύοντες κανονισμούς στον τομέα τηςγείας και ασφάλειας στο χώρο της εργασίας ανήκει στην αρμοδιότητα του ενδιαφερόμενου κράτους μέλους.

Η Επιτροπή δεν διαθέτει μελέτες που έχουν εκπονηθεί σε κοινοτική κλίμακα σχετικά με το θέμα της προσαρμογής των κτιρίων στην κοινοτική νομοθεσία που διέπει τον τομέα αυτόν.

Η οδηγία 83/477/ΕΟΚ του Συμβουλίου για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας αποσκοπεί στην προστασία όλων των εργαζομένων που ενδεχομένως είναι εκτεθειμένοι στον αμίαντο, συμπεριλαμβανομένων και των εκπαιδευτικών λειτουργών. Είναι αυτονόητο ότι εφόσον η επίδραση αυτής της προστασίας εκτείνεται σε όλα τα άτομα που παρευρίσκονται στα εν λόγω κτίρια, συμπεριλαμβανομένων και των μαθητών, πρέπει και οι μαθητές να έχουν την ίδια προστασία.

(1) ΕΕ L 263 της 24.9.1983.

(2) ΕΕ L 183 της 29.6.1989.

(3) ΕΕ L 245 της 26.8.1992.

(4) ΕΕ L 393 της 30.12.1989.